[pic] | AZ EURÓPAI KÖZÖSSÉGEK BIZOTTSÁGA |

Brüsszel, 24.5.2006

COM(2006) 239végleges

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

a költségvetési fegyelemre, valamint a hatékony és eredményes pénzgazdálkodásra vonatkozó intézményközi megállapodást követő jogszabálytervezet-csomag

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

a költségvetési fegyelemre, valamint a hatékony és eredményes pénzgazdálkodásra vonatkozó intézményközi megállapodást követő jogszabálytervezet-csomag

A KÖLTSÉGVETÉSI FEGYELEMRE, VALAMINT A HATÉKONY ÉS EREDMÉNYES PÉNZGAZDÁLKODÁSRA VONATKOZÓ INTÉZMÉNYKÖZI MEGÁLLAPODÁST KÖVETő JOGSZABÁLYTERVEZET-CSOMAG

A Bizottság, a Tanács és az Európai Parlament által 2006. május 17-én megkötött, a 2007-2013-es időszakra vonatkozó pénzügyi keretről szóló megállapodás („a költségvetési fegyelemre, valamint a hatékony és eredményes pénzgazdálkodásra vonatkozó intézményközi megállapodás”) tényleges sikert jelent Európa számára. E megállapodásnak köszönhetően szilárdan rögzíthetők a kibővített Unió politikai prioritásai az elkövetkezendő hét évre vonatkozó stabil pénzügyi keretben. A rendelkezésre álló pénzügyi eszközök legmegfelelőbb felhasználásának és a végrehajtás minőségének biztosítása jelenleg az intézmények és a tagállamok feladata. Az európai szintű fellépésnek a nemzeti, regionális vagy helyi intézkedést kiegészítve tényleges hozzáadott értéket kell nyújtania, továbbá optimális hatást kell gyakoroljon az összes európai szereplőre. E különböző szempontokat illetően a Bizottság készen áll arra, hogy teljes szerepet vállaljon.

E megállapodás döntő lépést jelent a végső célkitűzés irányába, amely nem más, mint 2007 elejétől az Unió rendelkezésére bocsátani a szükséges operatív programokat. Jelenleg tovább kell folytatni az erőfeszítéseket az összes jogalkotási aktus szintjén. Ezzel összhangban a Bizottság továbbra is fel kívánja vállalni a tárgyalások kezdete óta végzett irányadó és segítségnyújtó szerepet.

A 2007-2013-es időszakra vonatkozó pénzügyi keretet illető tárgyalások keretében az Európai Parlament, a Tanács és a Bizottság 2005 októberében együttes nyilatkozatot fogadott el, amelyben kötelezettséget vállaltak arra, hogy a még vita tárgyát képező jogszabálytervezeteken tovább dolgoznak, valamint arra, hogy – amint az intézményközi megállapodást elfogadják, illetve a Bizottság által módosított javaslatok alapján – a függőben levő rendelkezésekről megállapodást kötnek. Az EK-Szerződés 250. cikkének (2) bekezdése alapján, és oly módon, hogy e szakaszt valamennyi jogalkotási aktus esetében megkönnyítsék, a Bizottság a mai napon elfogad 30 javaslatot, amelyek közül 26 módosított, 4 pedig új javaslat.

Egyes jogalkotási aktusok nem tartoznak az említett intézkedési csomagba. Különösen azok, amelyek esetében május 17-e óta már politikai megállapodásra jutottak. A Bizottság teljes mértékben felvállalta szerepét annak érdekében, hogy segítse a jogalkotó hatóság különböző ágai közötti megállapodás létrejöttét. Ugyanez a helyzet azon jogalkotási aktusok esetében, amelyeknél az intézményközi megállapodás megkötésével nem módosul az eredeti bizottsági javaslat. Az összes többi jogalkotási aktust illetően, amelyek részei a ma ismertetetett csomagnak, a Bizottság által eszközölt módosítások lehetővé teszik, hogy figyelembe vegyék, leegyszerűsítve az intézményközi megállapodás tartalmát az egyes programok számára előirányzott pénzügyi eszközök kiigazításakor, vagy részletesebben, amikor az aktus szerkezetét vagy tartalmát felülvizsgálták. Meg kell jegyezni azt is, hogy négy módosított javaslat integrálja az Európai Parlament első olvasata során már megszavazott módosításokat, valamint azt, hogy a Tanács és az Európai Parlament kérésére egy javaslatot két módosított javaslatra osztottak fel, amikor az Európai Parlament még nem jutott el az első olvasatig.

E módosított javaslatok alapján a Bizottság felkéri az Európai Parlamentet és a Tanácsot munkálataik folytatására és mihamarabbi lezárására, mivel a cél az, hogy a programok 2007. januári hatékony beindításához időben rendelkezésre álljon az összes jogi eszköz.